มติสำนักพุทธฯ ยกเลิกสวดมนต์ข้ามปี 2564 หลังตัวเลขติดเชื้อ “โควิด” พุ่ง
สำนักงานพระพุทธศาสนา มีมติยกเลิกสวดมนต์ข้ามปี 2564 หลังตัวเลขติดเชื้อ “โควิด” พุ่ง
สำนักงานพระพุทธศาสนา มีมติยกเลิกสวดมนต์ข้ามปี 2564 หลังตัวเลขติดเชื้อ “โควิด” พุ่ง
22 ธ.ค. 2563

นายอนุชา นาคาศัย รัฐมนตรีประจำสำนักนายกรัฐมนตรี เปิดเผยว่า จากสถานการณ์แพร่ระบาดของเชื้อไวรัสโควิด-19 ที่จังหวัดสมุทรสาคร ส่งผลถึงการพบจำนวนผู้ติดเชื้อในจังหวัดใกล้เคียงอีกหลายราย ทางสำนักพระพุทธศาสนาได้มติยกเลิกงานสวดมนต์ข้ามปี รวมถึงพิธีเจริญพระพุทธมนต์ ซึ่งจัดขึ้นทุกวันเสาร์ ทั้งนี้ เพื่อความปลอดภัยของประชาชน และงดการรวมกลุ่มคนจำนวนมาก ตามมาตรการควบคุมโรคของภาครัฐ
สำหรับช่วงเทศกาลวันหยุดส่งท้ายปีเก่าต้อนรับปีใหม่ขอให้ประชาชนใช้ช่วงเวลาดังกล่าวพักผ่อนอยู่กับครอบครัว สวดมนต์อยู่ที่บ้าน
ทั้งนี้ รัฐบาลมีความห่วงใยประชาชน ขอให้ทุกคนปฏิบัติตามมาตรการควบคุมโรคของภาครัฐอย่างเคร่งครัด ใส่หน้ากากอนามัย หมั่นล้างมือ ดูแลรักษาสุขภาพให้แข็งแรง หลีกเลี่ยงการพบปะสังสรรค์ในสถานที่มีคนจำนวนมาก